20. augusts

20. augusts ir gada 232. diena pēc Gregora kalendāra (233. garajā gadā). Līdz gada beigām ir atlikušas 133 dienas.

Vārda dienas 
Bernhards, Boriss, Rojs

Notikumi 
 1083. gads — pāvests Gregors VII kanonizēja pirmo Ungārijas karali (1000—1038) Ištvānu I.
 1896. gads — tika patentēts telefons ar ciparu ripu.
 1913. gads — tika atklāta Viļkicka sala.
 1914. gads — Pirmais pasaules karš: Vācijas spēki ieņēma Briseli.
 1940. gads — viens no izraidītajiem Padomju Krievijas dibinātājiem Ļevs Trockis nāvīgi ievainots Mehiko; mira nākamajā dienā.
 1945. gads — Otrais pasaules karš: Padomju Savienība pabeidza Mandžūrijas iekarošanu.
 1953. gads — PSRS publiski paziņoja, ka ir izmēģinājusi ūdeņraža bumbu.
 1960. gads:
 Senegāla atdalījās no Mali un pasludināja neatkarīgu valsti.
 pieņemts pašreizējais Senegālas karogs.
 1968. gads — Prāgas pavasaris: Varšavas pakta bruņotie spēki iegāja Čehoslovākijā, lai pārtrauktu tajā sākto liberalizāciju.
 1975. gads — Viking programma: ASV palaista Marsa zonde Viking 1.
 1977. gads — Voyager programma: ASV palaista starpplanētu zonde Voyager 2.
 1978. gads — Rietumvācijas pilsētā Berlīnē sākās trešais pasaules čempionāts ūdens sporta veidos.
 1988. gads — Irānas—Irākas karš: noslēgts pamiers pēc gandrīz astoņu gadu karadarbības.
 1990. gads — Argentīnā beidzās vienpadsmitais Pasaules čempionāts basketbolā, par čempioniem kļuva Dienvidslāvijas izlase.
 1991. gads:
 vairāk nekā  cilvēku pie PSRS parlamenta ēkas protestēja pret valsts apvērsumu;
 Igaunija deklarēja neatkarību no PSRS.
 1998. gads — atbildot uz 7. augusta vēstniecību spridzināšanu, ASV veica raķešu uzbrukumus pret Al-Qaida nelegālajiem grupējumiem Afganistānā un farmaceitisko rūpnīcu Hartūmā, Sudānā.
 1999. gads — Spānijas pilsētā Seviljā sākās septītais pasaules čempionāts vieglatlētikā.
 2020. gads — Krievijas opozīcijas politiķim Aleksejam Navaļnijam lidojumā no Tomskas uz Maskavu kļuva slikti, tādēļ lidmašīna veica ārkārtas nosēšanos Omskā; vēlāk viņam tika konstatēta saindēšanās.

Dzimuši 
 1085. gads — Boļeslavs III Greizmutis (Bolesław III Krzywousty), Polijas lielkņazs (miris 1138. gadā)
 1779. gads — Jenss Jākobs Bercēliuss (Jöns Jakob Berzelius), zviedru ķīmiķis (miris 1848. gadā)
 1807. gads — Žils Grevī (Jules Grévy), Francijas prezidents (miris 1891. gadā)
 1833. gads — Bendžamins Herisons (Benjamin Harrison), 23. ASV prezidents (miris 1901. gadā)
 1847. gads — Boļeslavs Pruss (Bolesław Prus), poļu rakstnieks (miris 1912. gadā)
 1860. gads — Raimons Puankarē (Raymond Poincaré), franču politiķis (miris 1934. gadā)
 1863. gads — Henri Smulderss (Henri Smulders''''), nīderlandiešu burātājs (miris 1933. gadā)
 1865. gads — Renē Tomā (René Thomas), franču sporta šāvējs, olimpiskās bronzas medaļas ieguvējs (miris 1925. gadā)
 1873. gads — Eliels Sārinens (Eliel Saarinen), somu arhitekts (miris 1950. gadā)
 1876. gads — Žils Kleveno (Jules Clévenot), franču peldētājs un ūdenspolo spēlētājs (miris 1933. gadā)
 1884. gads — Rūdolfs Bultmanis (Rudolf Bultmann), vācu teologs (miris 1976. gadā)
 1886. gads — Pauls Tillihs (Paul Tillich), vācu teologs, filozofs (miris 1965. gadā)
 1890. gads — Hovards Filips Lavkrafts (Howard Phillips Lovecraft), ASV rakstnieks (miris 1937. gadā)
 1901. gads — Salvatore Kvazimodo (Salvatore Quasimodo), itāliešu dzejnieks (miris 1968. gadā)
 1935. gads — Rons Pols (Ron Paul), ASV politiķis
 1941. gads — Slobodans Miloševičs (Слободан Милошевић), serbu politiķis (miris 2006. gadā)
 1942. gads — Aizeks Heiss (Isaac Hayes), ASV mūziķis (miris 2008. gadā)
 1944. gads — Rādžīvs Gandijs (Rajiv Gandhi), Indijas politiķis (miris 1991. gadā)
 1946. gads — Sergejs Zaļetajevs (Сергей Залетаев), Latvijas politiķis
 1948. gads:
 Rūta Kazāka, latviešu botāniķe un māksliniece
 Roberts Plānts (Robert Plant), angļu mūziķis
 1951. gads — Muhammads Mursī (محمد محمد مرسى عيسى العياط), Ēģiptes prezidents (miris 2019. gadā)
 1970. gads — Freds Dērsts (Fred Durst), ASV dziedātājs
 1979. gads — Vitālijs Koļesņiks (Виталий Колесник), Kazahstānas hokejists
 1983. gads — Endrū Gārfīlds (Andrew Garfield), amerikāņu-angļu aktieris

 Miruši 
 1153. gads — Bernārs no Klervo (Bernardus Claraevallensis), katoļu svētais un teologs (dzimis 1090. gadā)
 1821. gads — Doroteja fon Mēdema (Dorothea von Medem), Kurzemes hercogiene (dzimusi 1761. gadā)
 1854. gads — Frīdrihs Šellings (Friedrich Schelling), vācu filozofs (dzimis 1775. gadā)
 1914. gads — Pijs X (Pius PP. X), Romas pāvests (dzimis 1835. gadā)
 1915. gads — Pauls Ērlihs (Paul Ehrlich), vācu ārsts (dzimis 1854. gadā)
 1917. gads — Klārks Leiblī (Clark Leiblee), ASV vieglatlēts (dzimis 1876. gadā)
 1943. gads — Kārlis Ducmanis, latviešu advokāts, publicists, diplomāts (dzimis 1881. gadā)
 1959. gads — Arveds Švābe, latviešu literāts, vēsturnieks (dzimis 1888. gadā)
 1980. gads — Džo Dasēns (Joe Dassin), franču dziedātājs (dzimis 1938. gadā)
 1984. gads — Arnolds Tauriņš, latviešu futbolists (dzimis 1905. gadā)
 2001. gads — Freds Hoils (Fred Hoyle''), britu astronoms (dzimis 1915. gadā)
 2002. gads — Milda Zīlava, latviešu aktrise (dzimusi 1908. gadā)

Svētku un piemiņas dienas 
 Neatkarības atjaunošanas diena (Igaunija)
 Neatkarības diena (Senegāla)

Augusts